Μ.Α.Σ. Καστοριά

Ο Μορφωτικός Αθλητικός Σύλλογος Καστοριά (γνωστή και ως ΜΑΣΚ Cosmopel) είναι ελληνικό σωματείο αφιερωμένο στον αθλητισμό. Έδρα των δραστηριοτήτων του είναι η πόλη της Καστοριάς, στον ομώνυμο νομό. Επίσημα χρώματα του συλλόγου είναι το λευκό και το πράσινο.

 Τμήματα 
 Γυναικεία καλαθοσφαίριση 
right
Το τμήμα γυναικείας καλαθοσφαίρισης του συλλόγου αγωνίζεται την τελευταία δεκαετία σε εθνικό επίπεδο, σημειώνοντας υψηλές επιδόσεις.

Οι αρχές της δεκαετίας του 2000 βρίσκουν την ομάδα της Καστοριάς στη Β' Εθνική Κατηγορία. Συμμετέχοντας στο βόρειο όμιλο σημειώνει σταθερή ανοδική πορεία στις τελικές κατατάξεις κάθε περιόδου, χάνοντας την άνοδο για μία μόλις θέση το 2001-02. Πετυχαίνει την πολυπόθητη άνοδο την επόμενη χρονιά, 2002-03, ολοκληρώνοντας τη χρονιά στη δεύτερη θέση. Ωστόσο στην Α2 Εθνική Κατηγορία την ακολουθούν περισσότερες ομάδες, εφόσον εκείνη τη χρονιά καταργήθηκε η Β' Εθνική, ενώ η Α2 άρχισε να περιλαμβάνει δύο ομίλους.

Ωστόσο, η καλή ποιότητα της ομάδας την οδηγεί, αν και νεοφώτιστη, στην κατάκτηση του πρωταθλήματος της Α2 Κατηγορίας (Βόρειος Όμιλος) το 2003-04. Από την επόμενη περίοδο αγωνίζεται για πέντε συναπτά έτη στην Α1 Εθνική Κατηγορία. Η ολοκλήρωση των τριών πρώτων από αυτές τις πέντε σαιζόν βρίσκουν την ομάδα σταθερά στην πρώτη τετράδα. Επιπλέον, την άνοιξη του 2007, η Καστοριά φτάνει στον τελικό του Κυπέλλου Ελλάδας. Κατά τις αγωνιστικές περιόδους 2005-06 και 2006-07, η ομάδα της Καστοριάς έλαβε επίσης μέρος στο EuroCup Γυναικών.

Η λήξη, όμως, της περιόδου 2007-08 βρίσκει την Καστοριά στην 7η θέση και με σοβαρά οικονομικά προβλήματα. Η δυσμενής αυτή κατάσταση συνεχίστηκε και κατά τη νέα περίοδο, 2008-09, με αποτέλεσμα η ομάδα να δηλώνει αδυναμία συμμετοχής αρχικά στο Κύπελλο  και κατόπιν στο Πρωτάθλημα, από το οποίο αποσύρεται έχοντας λάβει μέρος μόλις σε δύο αγωνιστικές με ομάδα νεότερων ηλικιακά κοριτσιών. Όλοι οι υπόλοιποι αγώνες της κατοχυρώθηκαν στις αντίπαλες ομάδες με σκορ 20-0. Από τη νέα περίοδο ο σύλλογος θα αγωνίζεται όχι στο πρωτάθλημα της Α2 κατηγορίας, αλλά στο τοπικό πρωτάθλημα.

Προπονητής της ομάδας είναι ο Γιώργος Ντερόπουλος. Το ρόστερ της ομάδας κατά την αγωνιστική περίοδο συγγραφής του παρόντος λήμματος (2009) απάρτιζαν οι:

ΑριθμόςΟνοματεπώνυμοΈτος Γέν.ΘέσηΕθνικότητα    Καλαθοσφαιρίστριες 04Δήμητρα Κρόη1989?20px|Ελληνίδα05Ευτυχία Μουρατίδου1990?20px|Ελληνίδα06Ερμίνα Τερζοπούλου1990?20px|Ελληνίδα07Νικολέττα Χαρούμενου1990?20px|Ελληνίδα09Άρτεμις Μπούμπαρη1991?20px|Ελληνίδα10Ειρηάννα Μπούμπαρη1993?20px|Ελληνίδα11Νικολέττα Καλτσά1993?20px|Ελληνίδα12Βασιλική Σβεντζούρη1994?20px|Ελληνίδα15Ειρήνη Τοκατλίδου1994?20px|Ελληνίδα16Μαρία Αντωνιάδου1995?20px|Ελληνίδα19Ιουλία Χαριζοπούλου1995?20px|Ελληνίδα    Προπονητής Γιώργος Ντερόπουλος Coach20px|Ελληνας   Δεδομένα: Απρίλιος 2009

 Διακεκριμένες καλαθοσφαιρίστριες 
 Αφεντούλα Μαγαλιού

 Παραπομπές 

 Εξωτερικοί σύνδεσμοι 
Μ.Α.Σ. Καστοριά, ιστοσελίδα στο Eurobasket.com
Μ.Α.Σ. Καστοριά, ιστοσελίδα της FIBA για το 2007

Κατηγορία:Μ.Α.Σ. Καστοριά
Κατηγορία:Αθλητικοί σύλλογοι Καστοριάς
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΔΥ.Μ.
Κατηγορία:Ιδρύσεις ομάδων καλαθοσφαίρισης σε άγνωστο έτος